Archiprèire de Talavera - Wikipèdia

# Archiprèire de Talavera

### Un article de Wikipèdia, l'enciclopèdia liura.

Alfonso Martínez de Toledo (1398-1470?) mès coneishut coma er Archiprèire de Talavera, demorèc en Aragon e siguec arracionèr (prebendat qu'auie arracion en ua glèisa catedrala o collegiala) dera catedrala de Toledo, era ciutat a on neishec. Escriuec dues agiografies: ua Vida de Sant Isidor e ua Vida de Sant Ildefons, atau coma era compilacion istorica Torre des croniques (Atalaya de las crónicas) e eth Corbacho (eth corbacho ère era persona que susvelhaue es galères e que punie as forçadi e remers) o Arreprovacion der amor mondan (Corbacho o Reprobación del amor mundano)(1438), que s'inspire en Corbaccio de Giovanni Boccaccio. Aguesta òbra, qu'ei era mès coneishuda, cònste de quate parts. Era prumèra ei un tractat contra era luxúria; era dusau, ua satira contra es hemnes de tota condicion; es dues darrères parts analisen es combinacions o constitucions des òmes e es lors disparières inclinacions a encamardà-se. D'aguesta òbra interèssen eth sòn estil viu, colloquiau e popular, caracterizat pera constanta division en dues parts que pinte ua imatge absoludament rica e verturosa deth tèma que descriu, atau coma es sues nòtes costumbristes; totun, tanben s'utilize ena part doctrinau un lenguatge totaument ampolós e latinizat per ipérbaton, les participes de present e es cultismes. Atau madeish, ei frequent eth recors ara similicadéncia e era prosa rimada. Ei aguest modèu de lenguatge ath temps popular e iperculte eth quau auec present eth tanben escrivan dera Mancha Fernando de Rojas entà compausar era sua Celestina.

Recuperat(ada) de "http://oc.wikipedia.org../../../a/r/c/Archipr%C3%A8ire_de_Talavera_8760.html"

Categorias: Escrivan espanhòl • Literatura castelhana

##### Views

- Article
- Discussion
- Version actuala

##### Recercar

##### Autras lengas

- Deutsch
- Español
- Français
- עברית